এ ছাড়া, তৃণমূলের হাওড়া গ্রামীণ জেলার সভাপতি উলুবেড়িয়া দক্ষিণ বিধানসভা কেন্দ্রের বিধায়ক পুলক রায়ের কেন্দ্রের মধ্যে পড়ে বেলাড়ি গ্রাম পঞ্চায়েত এবং পাঁচলা বিধানসভার মধ্যে পড়ে গঙ্গাধরপুর গ্রাম পঞ্চায়েতটি৷ পাঁচলার বিধায়ক প্রভাবশালী তৃণমূল নেতা গুলসান মল্লিক৷ এই সব প্রভাবশালী নেতাদের এলাকায় পঞ্চায়েত হাতছাড়া হওয়ায় তৃণমূলের অন্দরেই প্রশ্ন দেখা দিয়েছে৷ ভোটের দিন বাসুদেবপুর গ্রাম পঞ্চায়েতে ব্যালট পেপার ছিনিয়ে নেওয়ার ঘটনা ঘটেছিল৷ এই কেন্দ্রে তৃণমূল এবং বিজেপির মধ্যে ভোটের দিন দফায় দফায় সংঘর্ষ হয়েছিল৷ বুধবার বাসুদেবপুরের তিনটি বুথে পুনরায় ভোট নেওয়া হয়েছিল৷ বাসুদেবপুর গ্রাম পঞ্চায়েতের তেহট্ট বাসুদেবপুর হাইস্কুলে গণ্ডগোল হয়েছিল৷ যা নিয়ে তখন রাজ্য রাজনীতিতে শোরগোল পড়েছিল৷ গত বছর ফেব্রুয়ারিতে সংঘর্ষে উত্তাল হয়ে উঠেছিল হাওড়ার সাঁকরাইল ব্লকের ধূলাগড়ি গ্রাম পঞ্চায়েত এলাকা৷